TTD tan-Nisa: Malta se tibda kontra d-Danimarka It-team nazzjonali tan-nisa se jibda l-fażi ta' kwalifikazzjoni għat-Tazza tad-Dinja tan-Nisa fl-2023 bi vjaġġ lejn id-Danimarka fis-16 ta' Settembru. L-ewwel partita home għal Malta tkun ħamest ijiem wara, fil-21 ta' Settembru, meta Malta tospita lil Bosnja. Fi Grupp E, Malta tpoġġiet flimkien mal-parteċipanti tal-Kampjonati Ewropej tan-Nisa fl-2022, id-Danimarka u r-Russja, il-Bosnja, l-Ażerbajġan u l-Montenegro. Wara d- double header inawgurali, Malta se tiffaċċja żewġ logħbiet barra minn darhom f'Ottubru meta jiltaqgħu mar-Russja (Pot 2) fil-21 tax-xahar qabel ma jiltaqgħu kontra l-Ażerbajġan (Pot 4) fis-26 tal-istess xahar. L-impenji finali għall-2021 se jkunu logħba ġewwa darna kontra l-Montenegro, li kienu f'Pot 6, fis-26 ta' Novembru u logħba barra minn darna fil-Bosnja fit-30 ta' Novembru. Il-kwalifiki se jerġgħu jibdew f'April tal-2022, b'Malta tospita lid-Danimarka u r-Russja fit-8 u t-12 tax-xahar. L-aħħar żewġ partiti ta' kwalifikazzjoni għat-team immexxi minn Mark Gatt se jkunu kontra l-Ażerbajġan fit-2 ta' Settembru filwaqt li fis-6 ta' Settembru, Malta se ttemm il-kampanja b'logħba barra minn darha fil-Montenegro. 16/09/2021 (il-Ħamis): Danimarka v Malta 21/10/2021 (il-Ħamis): Russja v Malta 26/10/2021 (it-Tlieta): Ażerbajġan v Malta 26/11/2021 (il-Ġimgħa): Malta v Montenegro 8/04/2022 (il-Ġimgħa): Malta v Danimarka 02/09/2022 (il-Ġimgħa): Malta v Ażerbajġan